Suure loovuse-entusiastina lisan ka omalt poolt natuke inspiratsiooni, kuidas tagada hea ideedelend. Võtame seda kui astmelist protsessi:
#000000
1) Defineeri oma probleem – sõnasta spetsiifiliselt, milles see probleem seisneb?
#000001
2) Loo nägemus ideaalsest lahendusest ja visualiseeri seda – mõtesta endale lahti, millist tulemust Sa tahaksid saavutada ja pane oma 100 miljardit aktiivset ajurakku tööle (“mõte käima”), et kujutleda parimat tulemust ette.
#000002
Soovitus: määra tähtaeg, mis ajaks tahad, et idee käes oleks.
#000003
3) Kogu vajalikud faktid kokku – faktid võivad olla spetsiifilised ja üldised. Spetsiifilised faktid puudutavad Sinu tööd, konkreetset probleemi. Üldised faktid on need tuhanded erinevad allikad, mis ei pruugi kohe 100% Sinu probleemiga seonduda, kuid see seos võib protsessi käigus tekkida. Ole kirglik infokoguja, küsija, lugeja, väljakutsete esitaja ning info salvestaja märkmikutesse ja oma dendriitidesse.
#000004
Üldiste faktide kogumisel on abiks parimate loovuse-alaste linkide andmebaas.
#000005
4) Lõhu olemasolev muster – löö pilt laiali ja leia uusi seoseid olemasolevate elementide vahel. Parim moodus selle tegemiseks on heade küsimuste esitamine.
#000006
Küsi endalt: Mis juhtuks probleemiga, kui ma selle: kahekordistaksin, poolitaksin, külmutaksin, kohandaksin, uuesti moodustaksin, kombineeriksin? Mis oleks kui ma elimineeriksin selle või osa sellest? Kui ma asendaksin ühe osa? Kui ma teeksin seda väiksemaks, lühemaks, kergemaks? Kui ma muudaksin selle värvi, suurendaksin või muudaksin selle voolujoonelisemaks? Mis oleks kui ma rakendaksin kõiki oma meeli – lisaksin lõhnasid, helisid või muudaksin seda, mis tunne on seda kombata või vaadata?...
#000007
5) Mine oma tegevusvaldkonnast väljapoole – suhtle inimestega teistelt elualadelt, loe teiste valdkondade kirjandust ja vaata teiste valdkondade filme ning otside nendevahelisi seoseid.
#000008
6) Katseta erinevaid kombinatsioone – kuna uus idee on enamasti vanade elementide kombinatsioon, siis võta elemente erinevatest valdkondadest (mida kaugemal Sinu tava-valdkonnast, seda parem) ja proovi neid omavahel kokku sobitada. Seejuures kriba kõik ideed märkmikusse üles. Loe laiaulatuslikult ja pidevalt küsi endalt: “mis oleks kui...“.
#000011
Kogu kirjandus, mis on moodsas inglise keeles kirjutatud, koosneb ainult 26-st tähest moodustatud mustrist.
Kõik maalid, mis on kunagi tehtud, on ainult kolmest põhivärvist koosnevad mustrid.
Kogu muusika, mis on eales kirjutatud koosneb 12 noodist koosnevatest mustritest.
Kõik aritmeetilised väljendused, mida me teame, koosnevad ainult 10 numbrist.
Kõik need meeletud tehted, mida digitaalsed arvutid suudavad teha, koosnevad kahe komponendi mustritest (1 või 0).
#000013
7) Kasuta kõiki oma meeli – visualiseeri, tee mindmappe, loo helisid, tee prototüüpe ja rollimänge, liigu...
#000016
8 ) Lülita välja, lase asjal seedida – nagu pärast söömist tuleb seedida, siis nõnda ka ideedega – lase neil oma alateadvuses edasi töötada. See on sarnane nagu arvutiga töötades – paned programmi alla laadima ning seni tegeled muude asjadega, kuid programm käib edasi.
#000017
Veel mõtteid seedimiseks: kuula rahulikku klassikalist muusikat, tee sporti, tee lõdvestusharjutusi, käi kunstigaleriis või jalutamas jõe/mere ääres. Tee seda, mis aitab Sul lasta oma mõttel puhata. Vein ja hea seltskond võib ka olla mõnus vaheldus 😉
#000018
Ka magamise ajal töötleb alateadvus Sinu püstitatud probleemi, kui oled enne magaminekut talle selle jaoks suunised andnud, kujutledes ideaalset tulemust. Ka soe vann või dush mõjub hästi.
#000019
9) Eureka! Idee käes! – ühel hetkel see lahendus lihtsalt tuleb – olgu see dushi all, unes, sõpradega suheldes või kasvõi prügipange välja viies.
#000020
10) Kontrolli idee sobivust – kas see lahendab täielikult probleemi? Kas seda saaks kuidagi täiendada? Kas selle võiks turule viia? Kuidas see Sulle meeldib?...
#000021
Soovin Sulle vägevat mõttelendu maailmale väärtuse loomisel!
#000024
Kui vajad meeskonna loovuse turgutamist, siis küsi loovuskoolitust.
#000025
Kui meeldis, siis palun jaga ka nendele, kellest hoolid:
#000026
[...] et Sul pole midagi uut kuulajatele öelda? Genereeri uusi ideid või kogu ekspertidelt mõtteid ja põimi neid enda [...]
#000029
[...] Kuidas genereerida ideid? [...]
#000030
Kes ma olen ja mida päriselt tahan teha?
#000033
Laadi alla ja prindi Minu elu kutse manifest
#000034
Kireleidja – avasta enda kutsumus
Lugudevestja – 200 vahvat lugu
#000035
Kuidas liigutada inimesi sõnadega? Avaliku esinemise või pitchimise koolitus
#000036
Innovatsiooniprogrammide modereerimine ja inspireerivate konverentside päevajuhtimine
#000037
Tunne ennast - mida päriselt tahan teha?
#000038
Võta ette - kuidas märgata võimalusi?
#000039